Source: http://www.podpisem.sk/nasilieprotizenam/?replytocom=1391
Timestamp: 2019-08-24 02:48:37+00:00
Document Index: 5504487

Matched Legal Cases: ['čl. 3', 'čl.3', 'čl. 14', 'čl. 66', 'čl. 12', 'čl. 4', 'čl. 4']

Petícia proti rodovo-ideologickému Istanbulskému dohovoru a za prijatie nediskriminačného zákona o obetiach trestných činov | Podpíšem.sk Petícia proti rodovo-ideologickému Istanbulskému dohovoru a za prijatie nediskriminačného zákona o obetiach trestných činov – Podpíšem.sk
Petícia proti rodovo-ideologickému Istanbulskému dohovoru a za prijatie nediskriminačného zákona o obetiach trestných činov
4. mája 2015 - Petície
Okrem tejto elektronickej petície prosím nezabudnite podpísať aj fyzicky aktuálnu petíciu Slovenského dohovoru za rodinu proti Istanbulskému dohovoru, ktorá je adresovaná Národnej rade SR a preto sa nedá podpísať elektronicky. Hárok je možné si stiahnuť na tomto linku: http://slovenskydohovorzarodinu.sk/na-stiahnutie/.
Vážený pán predseda vlády SR Robert Fico,
my, občania SR, podporujeme odstraňovanie násilia na ženách bez diskriminácie obetí, a preto Vás žiadame, aby ste odmietli diskriminačný a rodovo-ideologický Istanbulský dohovor (Dohovor Rady Európy o predchádzaní násiliu na ženách a domácemu násiliu a o boji proti nemu – ďalej Dohovor). Zároveň žiadame, aby bol Ministerstvom spravodlivosti SR čím skôr predložený zákon o obetiach trestných činov, ktorým sa nebudú diskriminovať obete násilia na základe motívov páchateľa ako to robí čl. 3 písm. d Dohovoru. Každá obeť násilia si zaslúži rovnakú ochranu! Odmietame rodovú ideológiu, ktorú chce vnútiť Istanbulský dohovor do škôl. Experimenty na deťoch sú neprípustné! Rod si nevyberám podľa toho, ako sa cítim. Ideológia, ktorá sa tvári, že pohlavie môžem mať opačné ako rod, je vedecky nezmyselná pretože rod nie je len „súbor rolí“, či „sociálny konštrukt“, ktorý nemá súvis s biologickým pohlavím (tvrdenie z čl.3 písm. c Dohovoru), a preto:
odmietame, aby sa naše deti na všetkých stupňoch škôl učili tzv. „nestereotypným“ rolám a odmietame snahu vykoreniť tzv. „stereotypné“ roly; (čl. 14, bod 1 Dohovoru),
odmietame, aby zopár tzv. nezávislých expertov vo výbore GREVIO dostalo právo vykladať čo bude „stereotyp“ (čl. 66 až 70 Dohovoru),
odmietame cieľ Dohovoru: odstraňovať tradície založené na stereotypných rolách mužov a žien. (čl. 12, bod 1 Dohovoru). Stereotyp nie je vždy niečo zlé. Ľudové tradície, veľkonočné zvyky či ľudové tance, ktoré sú založené na stereotypných rolách mužov a žien, spolutvoria naše historické bohatstvo a národnú identitu,
odmietame zavádzanie tzv. „rodovej identity“ nezávislej od pohlavia do legislatívy SR (čl. 4 bod 3 Dohovoru).
Viac ako 105 inštitúcií a organizácií žiadalo neschváliť v Národnej rade SR Istanbulský dohovor a vyzývalo k celospoločenskej diskusii. Viac ako 340 lekárov, psychológov, sociológov a ďalších odborníkov protestovalo proti zavádzaniu „rodového scitlivovania“ detí do škôl. Experimentovanie s duševným vývojom dieťaťa je neprípustné!
Žiadame Vás, aby ste sa zasadili o to, aby neboli organizácie pomáhajúce týraným ženám diskriminované len preto, lebo povedia svoj názor, ako sa to deje v súčasnosti. Sme presvedčení, že potrebujeme maximálne dodržiavanie a uplatňovanie súčasnej legislatívy a podporu štátu vynaloženú nie na „kampane“, ale na reálnu pomoc týraným ženám ako aj všetkým ostatným obetiam násilia.
Petícia proti rodovo-ideologickému Istanbulskému dohovoru a za prijatie nediskriminačného zákona o obetiach trestných činov.
14,397 signatures
Petíciu zostavil petičný výbor :
JUDr. Mgr. Anton Chromík, PhD., Chorvátska 199, 90081 Šenkvice, nar. 3.6.1976
Prof. MUDr. Eva Grey, PhD., Púpavová 4, 841 04 Bratislava
Mgr. Anna Verešová, Hlavná 158/179, 01314 Kamenná Poruba, nar. 25.4.1964
Ing. Tomáš Kováčik, PhD., Beňadická 3, Bratislava
Osoba určená na zastupovanie v styku s orgánmi verejnej správy: JUDr. Mgr. Anton Chromík, PhD., Chorvátska 199, 90081 Šenkvice, nar. 3.6.1976.
16 thoughts on “Petícia proti rodovo-ideologickému Istanbulskému dohovoru a za prijatie nediskriminačného zákona o obetiach trestných činov”
Pingback: Podporte petíciu proti Istambulskému dohovoru spolu s nami - Festival Za jazerom Šuňava
Valer 10. júna 2016 at 19:14
Rodova ideologia je protikladom Božiemu zameru,ktorý stvoril vo svete všetko dvojpohlavne.Je naozaj ťažko straviteľne koho to napadlo, a prečo za každu cenu chce presadiť ten nezodpovedajuci realite jav.Veď nekaždy musi suhlasiť s tym nazorom.Prečo cestou zakonodarnej legislativy putuje do zakonodarnich paragrafov?Do školskich tried?Kolko krat budeme podpisovať podobne peticie? Nestačilo už?
Pingback: Petícia proti rodovo-ideologickému Istanbulskému dohovoru a za prijatie nediskriminačného zákona o obetiach trestných činov | Dohovor SK oz
Ingrid 24. septembra 2015 at 13:02
Hodnoty a tradícia by sa mali uchovávať pre ďalšie generácie.
Anton 23. septembra 2015 at 16:28
Podporujem a podpisujem….Verím, že nás bude dosť, aby sme to zastavili!
caminka 4. septembra 2015 at 19:51
Som rada ze tato peticia existuje, kiezby bola aj uspesna a slovensko by odmietlo istambulsky dohovor, modlime sa za to 🙂
Edita 3. septembra 2015 at 12:08
Ospravedlňujem sa. Už ma tam zapísalo, iba treba dlhšie čakať.
Edita 3. septembra 2015 at 12:07
Vo Vašej petícii som vyplnila požadované údaje a klikla som na „podpísať“, ale zostalo to akoby zamrznuté. Myslím, že mi to nezaznamenalo môj podpis petície. Podobný problém mala i dcéra na inom počítači. Nie je niekde chyba?
tereza 31. augusta 2015 at 7:41
Všetkým rozumovo zmýšľajúcim.Podpíšte petíciu, aby sme nemuseli „konzumovať“ trpké ovocie „homo stromu.“
tereza 31. augusta 2015 at 7:38
Všetkým rozumovo zmýšľajúcim. Podporte túto petíciu, aby sme nemuseli „trhať“ trpké ovocie z „homo stromu“
Juraj 30. augusta 2015 at 22:58
Teším sa, že sa niekto našiel a spísal túto petíciu gratulujem a ďakujem autorom. Jednoducho nedajme sa treba sa ozvať. V jednote je sila.
admin 27. augusta 2015 at 21:24
Ďakujeme veľmi pekne, opravené.
Zuzana Fernezová 27. augusta 2015 at 20:46
Môj komentár sa týka slovenčiny.
Chcela by som vás poprosiť o opravenie tvarov slova „ROLA“. Ide o slovo ženského rodu, ktoré sa skloňuje podľa vzoru žena (nie roľa, ktoré sa skloňuje podľa vzoru ulica). Správne skloňovanie je takéto:
N: žena – rola ženy – roly (nie role)
G: (od) ženy – roly žien – rolí
D: žene – role ženám – rolám (nie roliam)
A: ženu – rolu ženy – roly
L: (o) žene – role ženách – rolách
I: (so) ženou – rolou ženami – rolami
Možno to niekto nepovažuje za veľmi podstatné, ale aj nesprávne používané slová môžu byť zneužité. A ľudia, ktorí budú chcieť útočiť a oponovať správnosti a opodstatneniu tejto petície, budú hľadať aj najmenší nedostatok, ktorým v neposlednom rade je aj nesprávne skloňovanie výrazov, ktoré potom menia a narúšajú význam viet.
admin 27. augusta 2015 at 16:09
Áno, ďakujeme bol to vizuálny preklep, ide o čl. 4 bod 3 nie 5. Opravené.
Pampalini 27. augusta 2015 at 13:59
Článok 4 Dohovoru nemá 5. bod. Alebo som ho nenasiel.
http://moznostvolby.sk/wp-content/uploads/2014/08/SVK.pdf
Vilo 27. augusta 2015 at 7:13